[{"text_idx": "#000002", "text": "Sa\u0308rtsakas ja ko\u0308o\u0308giviljane Sauvignon Blanc selle viinamarja parimas lo\u0303unamaises kehastuses, valmistatud Tejo jo\u0303e liivastel kallastel ku\u0308psenud marjadest"}, {"text_idx": "#000003", "text": "NB! Selle veini uus aastaka\u0308ik jo\u0303uab mu\u0308u\u0308gille 18. mail!"}, {"text_idx": "#000005", "text": "Po\u0303nev ekspermentaalne vein, mis annab aimu, missugune vo\u0303ib olla tulemus, kui teada ja tuntud sirgjooneline Sauvignon Blanc panna kasvama Lo\u0303una-Portugali kuuma pa\u0308ikese ka\u0308tte. See vein lausa pakatab ko\u0308o\u0308giviljadest ja tsitrustest, mis on aga viimseni ku\u0308psed. Asparaagus, laim, rohelised paprikad, muidugi magusku\u0308ps seller. Ta on kro\u0303psuvalt va\u0308rske ja karge, aga samas lo\u0303unamaiselt soe ja paitav. Et nu\u0308ansse lisada, on osa veinist laagerdanud paar kuud vanades Prantsuse tammevaatides."}, {"text_idx": "#000006", "text": "Eriliseks teeb ta see, et vein pa\u0308rineb aastaka\u0308igust, kus teda valmistati vaid 3600 pudelit. Paarsada pudelit sellest partiist ongi nu\u0308u\u0308d MilVinhose e-poes saadaval, tegelikult juba otsakorral. Veinimeister u\u0308tles, et nad ootasid hulk aastaid, et nende liivastel po\u0303ldudel kasvav Sauvignon o\u0303nnestuks sedavo\u0303rd, et nad julgeksid ette vo\u0303tta sellest \u201emonovariedade\u201c ehk u\u0308heviinamarjaveini tegemise. Ka sama veini 2018. aastaka\u0308ik, taas va\u0308iksemahuline, on juba valminud ja pudelitesse villitud \u2013 veinimeistri so\u0303nul vajab ta nu\u0308u\u0308d aga veel paar kuud rahu, et lo\u0303likult valmis saada. Oleme ka sellest partiist va\u0308ikse koguse MilVinhose jaoks broneerinud."}, {"text_idx": "#000007", "text": "Tulemuse on hinnanud va\u0308ga heaks maailmakuulus veinikriitik Robert Parker. Kuna veini on aga vaid nii va\u0308he, siis u\u0308lemaailmsetele vo\u0303istlustele medaleid koguma pole teda saadetudki (ka ei tunta seda veini u\u0308lemaailmsel veiniturul). Vo\u0303ib-olla ja\u0308rgmistel kordadel, kui juhtub olema aasta, mis Sauvignonile sobib, vo\u0303tab Casal Branco ette suurema veinikoguse tootmise. Seni aga on meil Eestis vo\u0303imalus saada osa sellest u\u0308sna erilisest lo\u0303unamaisest valgest veinist."}, {"text_idx": "#000013", "text": "So\u0303pru kutsudes teenite so\u0303braga mo\u0303lemad boonust. Kui soovitad oma lemmikveine so\u0303pradele, kes ei ole veel MilVinhose Portugali veinidega tutvust teinud, saad nu\u0308u\u0308d anda neile oma isikliku so\u0303brakoodi."}, {"text_idx": "#000019", "text": "Andreza Co\u0301dega do Larinho 2018"}]